Det voldsomme vejr flere steder i Nordjylland sætter nu sit præg på trafikken. Hovedvej A 13 ved Aars er spærret som følge af massive regnmængder i området. Det oplyser Vejdirektoratet. Det er ved Store Binderup, Viborgvej mellem Gl. Viborgvej og Gl. Viborgvej, der er sket jordskred. Vejen er spærret i sydgående retning af frygt for, at vejen kan styrte sammen. Søndag eftermiddag er der sket jordskred ved vejen, efter store mængder regn har ramt. Det var en borger, der alarmerede Vejdirektoratet og fortalte om de kritiske forhold på vejbanen. Vejdirektoratet har derfor valgt - indtil videre - at holde det sydgående spor lukket. Og trafikanter i området må se sig om efter alternative ruter, da vejbanen vil forblive lukket et godt stykke tid endnu. Der er omkørsel via Gammel Viborgvej igennem Store Binderup, oplyser Vejdirektoratet. Det bliver nemlig først mandag klokken 10, at Vejdirektoratet sender teknikere til stedet og vurderer, hvad der skal ske med forholdene. Vejdirektoratet oplyser søndag aften til TV2 Nord, at man allerede natten til mandag går i gang med at udbedre skaderne på vejen i håb om, at trafikken mandag morgen således ikke bliver påvirket.

Opsummering:
Hovedvej A13 ved Aars er spærret i sydgående retning. Det oplyser Vejdirektoratet, som frygter for at vejen kan styrte sammen på grund af massiv regn.